## Uredba o Uredu Vlade Republike Hrvatske za unutarnji nadzor

### NN 6/2001 (24.1.2001.), Uredba o Uredu Vlade Republike Hrvatske za unutarnji nadzor

# VLADA REPUBLIKE HRVATSKE

118

Na teme­lju članka 26. stavak 1. Zakona o Vladi Republike Hrvatske
(»Narodne novine«, br. 101/98 i 15/2000), Vlada Republike Hrvatske je na
sjednici održanoj 18. siječ­nja 2001. godine donijela

## UREDBU

### O UREDU VLADE REPUBLIKE HRVATSKE ZA UNUTARNJI NADZOR

Članak 1.

Ovom Uredbom osniva se Ured Vlade Republike Hrvatske za unutar­nji
nadzor (u da­lj­njem tekstu: Ured).

Članak 2.

Ured, za potrebe Vlade
Republike Hrvatske, provjerava financijsko i materijalno poslova­nje tijela državne
uprave i stručnih službi Vlade Republike Hrvatske (u da­lj­njem tekstu: tijela
i službe državne izvršne vlasti) i to:

1. da li proračunska sredstva
koriste za namjene i na način propisan zakonom i drugim propisima;

2. da li druga sredstva
(nekretnine i pokretnine) pribav­ljaju, te uprav­ljaju, koriste se i raspolažu ­njima
za namjene i na načine propisane zakonom i drugim propisima;

3. da li se sredstva koriste
svrsishodno i ekonomično.

Članak 3.

Ured obav­lja nadzor prema programu koje­g donosi Vlada Republike
Hrvatske ili na poseban zahtjev predsjednika Vlade.

Članak 4.

Ured obav­lja nadzor, u pravilu, uz prethodnu najavu ministru odnosno
drugom čelniku tijela državne uprave ili stručne službe Vlade.

Nadzirano tijelo ili služba državne izvršne vlasti dužni su, odmah ili u
primjerenom roku, pripremiti dokumentaciju i dati točne i potpune podatke,
potrebne za obav­lja­nje nadzora.

Članak 5.

Ured u obav­lja­nju svojih poslova surađuje s Državnom revizijom, Uredom
za državnu imovinu, Upravom za izvršava­nje državnog proračuna Ministarstva
financija nadležnom za proračunski nadzor i sa službama, odnosno službenicima
koji obav­ljaju poslove unutar­nje­g nadzora u tijelima državne uprave ili stručnim
službama Vlade Republike Hrvatske.

Članak 6.

Poslove nadzora obav­ljaju ovlašteni službenici Ureda koje imenuje Vlada
Republike Hrvatske, nakon provedenog javnog natječaja i po pribav­ljenom miš­lje­nju
ministra financija i ministra pravosuđa, uprave i lokalne samouprave.

Članak 7.

Ovlašteni službenici iz članka 6. imaju službenu iskaznicu veličine 7,0
¤ 10,0 cm, koja na pred­njoj strani sadrži grb Repub­like Hrvatske i oznaku
»Vlada Republike Hrvatske – Ured za unutar­nji nadzor«, a na straž­njoj strani
sadrži ime i prezime inspektora nadzora, ­nje­gov JMBG i tekst »Nosite­lj ove
iskaznice je ovlašten obaviti provjeru materijalnog i financijskog poslova­nja
tijela državne uprave i stručnih službi Vlade Republike Hrvat­ske.«, zatim
datum izdava­nja iskaznice i pečat Vlade Republike Hrvatske.

Članak 8.

Ured je ovlašten pre­gledati i provjeriti sve dokumente (knji­go­vodstvene
i poslovne k­njige, druge isprave, ugovore i sl.), radi utvrđe­nja či­njenica
iz članka 2. ove Uredbe.

Prije početka nadzora ovlašteni službenici Ureda dužni su čelniku
nadziranog tijela odnosno službe izvršne vlasti pokazati nalog za obav­lja­nje
nadzora izdan od predstojnika Ureda, pokazati službenu iskaznicu, izložiti
osnovne ci­ljeve i način nadzora te predočiti vremenski plan nadzora.

Nadzirano tijelo, odnosno služba izvršne vlasti dužni su ovlaštenom službeniku
Ureda osigurati uvid u sve dokumente, a službenici ovih tijela i službi dati
izjave, potrebne za utvrđiva­nje či­njeničnog sta­nja.

O izvršenom nadzoru sastav­lja se zapisnik koje­g, ako su utvrđene
nezakonitosti ili nepravilnosti u poslova­nju, s preslikom dokumenta odlučnih
za ocjenu rezultata nadzora i očitova­njem tijela odnosno službe u kojem je
obav­ljen nadzor, Ured dostav­lja predsjedniku Vlade Republike Hrvatske.

Članak 9.

Način rada Ureda, potreban broj ovlaštenih i drugih službenika i namještenika,
s opisom ­njihovih poslova kao i potrebnim uvjetima za obav­lja­nje poslova, ­njihovim
ovlastima i odgovornostima, te druga pita­nja od značaja za rad Ureda odredit će
se Pravilnikom o unutar­njem redu Ureda, koje­g donosi predstojnik Ureda, uz
suglasnost Vlade Republike Hrvatske.

Članak 10.

Radom Ureda uprav­lja predstojnik Ureda koje­g imenuje i razrješava
Vlada Republike Hrvatske.

Predstojnik Ureda može imati zamjenika, koje­g imenuje i razrješava
Vlada Republike Hrvatske na prijedlog predstojnika. Zamjenik predstojnika zamje­njuje
predstojnika Ureda u slučaju ­nje­govog izbiva­nja ili spriječenosti te obav­lja
i druge poslove koji su određeni Pravilnikom o unutar­njem redu Ureda ili koje
mu povjeri predstojnik.

Predstojnik Ureda za svoj rad i rad Ureda, a zamjenik predstojnika za
svoj rad, odgovorni su Vladi Republike Hrvatske.

Članak 11.

Ova Uredba stupa na snagu osmog dana od dana objave u »Narodnim
novinama«.

Klasa: 022-03/01-01/02
Urbroj: 5030109-01-1
Zagreb, 18. siječ­nja 2001.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 6/2001-118